Andrea Kimi Antonelli

**Andrea Kimi Antonelli** (* 25. august 2006, Bologna, Taliansko) skrátene **Kimi Antonelli**, je taliansky automobilový pretekár. Vo Formule 1 debutoval v roku 2025 v tíme Mercedes.

## Mládežnícke začiatky
Narodil sa a vyrastal v Bologni. Od apríla roku 2019 je členom akadémie Mercedes. V tom istom roku vyhral WSK Euro series a Super master series v kategórii OK Junior.

V roku 2020 a 2021 získal titul Majstra Európy FIA v motokárach.

V roku 2022 sa stal šampiónom talianskej Formuly 4 a takisto nemeckej Formuly 4.

Rok 2023 sa takisto niesol v zisku titulov a to: Formuly Regional v Európe a titulom Formuly v Strednom východe.

V roku 2024 sa posunul do Formuly 2, kde sa stal najmladším viacnásobným víťazom v histórii Formuly 2.

## Formula 1
Prvý krát okúsil monopost Formuly 1 v roku 2024, ako testovací jazdec 14. apríla na Red Bull Ringu. Závodného víkendu sa prvý krát zúčastnil na Veľkej cene Talianska 2024 v prvom tréningu.

### Mercedes (2025 – súčasnosť)

##### 2025
V roku 2025 nahradil Lewisa Hamiltona a stal sa tretím najmladším jazdcom Formuly 1 vo veku 18 rokov, 6 mesiacov a 20 dní. 

Už v úvodných pretekoch v Austrálii na seba Antonelli upozornil, keď z 16. miesta na štarte dokázal pretlačiť svoj Mercedes až na štvrté miesto v cieli. Bolo to sebavedomé vystúpenie mladíka, ktorý sa nebál súbojov so skúsenými pretekármi. Jeho jazda pôsobila odvážne, no zároveň rozumneznak vyspelosti, aká sa u debutantov vo Formule 1 často nevidí.

Zlom sezóny prišiel počas Veľkej ceny Japonska, keď sa Antonelli stal najmladším jazdcom v histórii Formuly 1, ktorý viedol preteky, a zároveň najmladším, ktorý dosiahol najrýchlejšie kolo. Tento výkon bol dôkazom nielen jeho rýchlosti, ale aj mentálnej odolnosti v ťažkých podmienkach.

Ešte výraznejší zápis do histórie prišiel v Miami. Po výbornom kole v šprintovej kvalifikácii sa Antonelli stal najmladším jazdcom, ktorý získal pole position. Aj keď v samotnom šprinte napokon neudržal vedenie, jeho výkon bol jasným signálom, že mladý Talian dokáže konkurovať aj najväčším menám.

Vrchol prvej polovice sezóny prišiel na Veľkej cene Kanady, kde sa Antonelli po skvelom výkone dostal na tretie miesto a získal svoje prvé pódium v kariére. V devätnástich rokoch sa tak zaradil medzi najmladších jazdcov, ktorí kedy stáli na stupňoch víťazov.

Záverečná fáza sezóny ukazuje, že Antonelli sa stáva stabilným bodovým jazdcom. S celkovým ziskom 150 bodov a umiestnením na siedmom mieste v šampionáte prekonáva očakávania, ktoré mal tím aj odborníci pred sezónou. Získal tri pódia, viacero umiestnení v top 5 a stal sa novou tvárou budúcnosti Mercedesu.

Pre sezónu 2026 tím už potvrdil, že zostane v rovnakej zostaveGeorge Russell a Kimi Antonelli. To je jasným dôkazom dôvery, ktorú do mladého Taliana Mercedes vkladá.

Antonelliho prvý rok vo Formule 1 možno hodnotiť ako úspešný. Preukázal výnimočný talent, zrelosť a psychickú odolnosť, akú v jeho veku len málokto má.

## Pretekárske výsledky

 Sezóna prebieha

#### Jednotlivé sezóny F1

#### Formula 1 rekordy
Antonelli je držiteľom nasledujúcich rekordov:

## Referencie

## Iné projekty

Kategória:Talianski piloti F1
Kategória:Talianski automobiloví pretekári
Kategória:Osobnosti z Bologne